ka ka ka en ka ka ka en ka ka en en en en ka nl en ka en en hi ca en fr ka en ko ka ka ka ka ka ka ka ka ka ka ka ka ka ka ka ka ka ka ka ka ka ka nl de en ka en en hbs_lat en ca en fr ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka hbs_lat en ca en fr ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka hbs_lat en ca en fr ka ka da ka ka ka ka ka ka ka ka ka ka ka ka ka ka ka ka ka ka ka ka hbs_lat en ca en fr ka ka ko ka xmf ka ka ka ka ka ka ka ka ka ka ka ka ka ka ka ka ka ka hbs_lat en ca en fr ka ka en ka hbs_lat en en ka en en ka en en en en ka ka ka ka ka en en ka ka ka en en en en en en en ka en ka en ka en ka en ka en ka en ka en ka en en en en en
Would you like to react to this message? Create an account in a few clicks or log in to continue.
არმური - ლიტარენა, უფრო კი – ბიბლიოთეკა
Armuri - literary Arena, or library from Georgia (country)
Forum started: Sun 9 Nov 2008
Home   Portal   Register   Log in
არმური Armuri :: მთქმელი და გამგონებელი (ავტორები და ტექსტები) :: პოეტების ქვეყანა
Number of posts : 7134
Subject: ბექა რამიშვილი    Wed May 24, 2017 10:26 am
დაიბადა 1980 წლის 19 მარტს.
* „ქალდეას ნაპირები" (ლექსები), გამომცემლობა კალმოსანი, 2018
ბექა რამიშვილი. "გადაცემა ობიქეტივის დილა"
Last edited by Admin on Sat Oct 31, 2020 7:14 pm; edited 8 times in total
Number of posts : 7134
Subject: Re: ბექა რამიშვილი    Wed May 24, 2017 10:29 am
რომ სინანული აქ აღარ მოვა
დღეს მე მკვდარი ვარ როგორც ფიდია
და უსხეულო ვით ქართა ქროლვა.
ჩემს სულში სევდა ისე დიდია,
და არას მშველის ვარდების გლოვა.
და ჩემი სულიც გაქრება ალში,
და ეს სამოთხეც ისე შორია
და ეს სიკვდილი უფრო სანდოა.
არას მარგია ვარდების გლოვა
დღეს მე მკვდარი ვარ, როგორც ფიდია
და უსხეულო ვით ქართა ქროლვა.
გავა ხანი და შემოცვდება თითებზე ხორცი.
თითებზე, ერთ დროს კლავიშებს რომ ეფერებოდნენ,
მუსიკის სუნთქვას ვეღარ იგრძნობს გაცლილი ჩონჩხი
დამსხვრეულ ძვლებზე სინანულით რომ ეხებოდნენ.
თითქოს პირფერი მისტერია იყო წამების
სიკვდილის ჰანგი კლავიშებზე აცეკვებული,
მთვარეს იწვევდა სამარისკენ გზა შეღამების,
ქარიც აჩრდილთა როკვად იყო გადაქცეული.
ელოდა ისევ, შეღერებულს, თეთრად ალიონს
ჩონჩხის თვალებში მოვლენილი ხილვად ტაძარი,
მდუმარებაში თავდახრილი ხედავდა დემონს,
რომ მოსდებოდა სისასტიკის შავი ხანძარი.
გოდებდა მთვარე, შემოსილი სისხლის მანტიით
და არაფრისმთქმელ სიმარტოვეს ებრძოდა სული.
ლპებოდა, ერთ დროს შეპყრობილი მკვლელის მანიით,
დემონის ხელით დაკუწული მისი სხეული.
და მხოლოდ თოვლი, დაფენილი მის სამარესთან,
ათბობდა ძვლების სიმარტოვეს ცხელი ყინულით.
იწვოდა სული, ჯოჯოხეთის დახშულ კარებთან
სნეული ცოდვის საბურველში გამოხვეული.
და იყო თეთრი ამბოხება მუსიკით ვნების,
თეთრ კლავიშებზე დანთხეული სისხლის სურნელად.
ნოტების სუნთქვა, გადაშლილი ფერად ფუცლებად.
შემორჩენილი ნაფლეთებად ჩონჩხზე წუხილი
განცდა ეული, გაფენილი ცაზე ღრუბლებად,
მკვდარი სხეული და მუსიკის გრგვინვა - ქუხილი
შემომსხვრეული ყინულებზე სიკვდილის ვნებად,
გადმოიღვრება სამარიდან სევდის ჩანჩქერად
ჩააქრობს ირგვლივ გამეფებულ მხიარულებას,
მძულვარე განცდას მიმოფანტავს სისხლის წვეთებად
მერე ჩაშრება და ჩაიშრობს სამარის ელდას.
და დაიტირებს ჩონჩხი უცხო სისხლის წვეთებით
იმ თითებს, კლავიშებს რომ ეფერებოდნენ
და ვეღარ იგრძნობს ათრთოლებას ის იმ ხელების,
დამსხვრეულ ძვლებზე სინანულით რომ ეხებოდნენ.
შეშლილი ღამე მოგონებებს აურევს გროვად,
სისხლი ოფლივით დაცვარულა ხელისგულებზე,
თითქოს ეს ხალხი გეჩვენება ძაღლების ხროვად
როცა, გაახელ დილით თვალებს ნაბახუსევზე.
შენ ეს თვალები გაშინებენ მრუდე სარკეში,
უაზრო მზერა ირგვლივმყოფთა უფრო გახელებს
შენ უკვდავი ხარ, როც მთვრალი ქვის სამარეში
მიცვალებულებს შემოახვევ გაყინულ ხელებს.
და ეს ფოთლები, ღამის საბნად რომ მოგიხურავს
გეალერსება უცხო ქალის ნაზი თითებით
სასაფლაოზე შეღამებას თოვლი გასუდრავს,
თითქოსდა ღვინით დაბანგული თეთრი ფიფქებით.
ეს მდუმარება შემზარავი შენ არ განაღვლებს,
ჩუმი ალერსი გენატრება ღვინის წვეთების
არ უშინდება ეს წადილი სისხლიან ტალღებს
არ ეშინია უსასრულოდ ქვებზე ხეთქების.
ო, შენს ფიქრებში მხოლოდ ღვინის სევდა ბატონობს,
მხოლოდ ბახუსის სურნელებას ემორჩილები,
შენს შთაგონებას მთვრალი ღამე მორცხვად პატრონობს
და შენ არ გზღუდავს ამ ცხოვრების ყრუ ბორკილები.
შენთვის სავანედ გაჩენილა ეს სასაფლაო,
სადაც სიჩუმე გარდაცვლილთა თეთრ ძვლებს დარაჯობს,
შენთან სტუმრობენ სასაფლაოს ძველი მუზები
და თეთრი თოვლი შენს სუფრაზე ნაზად სარაჯობს.
შეშლილ ღამეში არ გაშინებს მორჩილი სუნთქვა,
არც ეს სიცივე არ გაწუხებს ბახუსში თოვლით.
გათენებამდე მხოლოდ ერთი გსურს რომ ჩაუთქვა
გელოდებოდეს ბოთლი ღვინო დილაზე თრთოლვით.
თითქოსდა ამ ქვეყნად ვეძებდი სამოთხეს,
ცრემლებში იწვოდა სისხლისფრად დაისი.
სიხარულს ვეძებდი, გული არ მათხოვეს
და მხოლოდ ოცნებას ართობდა მაისი.
აქ ღამე ფანტავდა ცრემლებად ყვავილებს
ამ მიწას სიტყვებით ართობდნენ მონები.
ჩემი სიყვარული თითქოს არ დაინდეს,
და ცრემლმა წალეკა ჩემში ეს სამყარო,
ბინძური ფიქრებით აღვსილი მორევი.
ეძებდა სიჩუმეს დაღლილი საღამო,
სიცოცხლე იბრძოდა სიკვდილზე მორევით.
და თოვდნენ თითები ცისფერ კლავიშებზე,
გრძნობები სიცივეს უფრთხოდნენ ცოდვებით
ნაპირებს სიჩუმის, აქრობდნენ ბისებზე
ამ ქვეყნად არ არის ნამდვილად სამოთხე,
კვლავ ცრემლში იწვოდა სისხლისფრად დაისი.
სიყვარულს ტყუილად ნუ მოსთხოვთ მათხოვრებს
აქ მხოლოდ ოცნებას გაართობს მაისი.
და გადამფარავს ყვავილების ფერადი ტალღა.
ქარი წაიღებს ჩემს ოცნებას, დაკარგულს დროში,
დაცლილ სხეულსაც აღარ ტანჯავს ალბათ გადაღლა.
ცა ფერფლისფრად იტირებს დიდხანს,
ალბათ შენს სულსაც დააწვება სევდის ნამქერი.
ღამე მოიტანს ჩემს საფლავთან ნაცრისფერ მიხაკს
და სასაფლაოს გადაუფრენს მთვარის ნამღერი.
ჩემთვის რექვიემს ააჟღერებს ყრუ ბეთხოვენი.
ალბათ სიმშვიდე წამიღებს და მომეახლება
დრო, როცა ღამის მდუმარებას დავეთხოვები.
Number of posts : 7134
Registration date : 09.11.08
Subject: Re: ბექა რამიშვილი    Wed May 24, 2017 10:33 am
ხორცს მაგლეჯენ ჩემივ ძაღლები,
მე თვითონ ჩავასაფრე დღეს ეს სიკვდილი...
ეს ნიმფებით გარშემორტყმული შენი სხეული,
ახლა ძნელია გაარჩიო მტყუან - მართალი...
სისხლი იცლება ძარღვებში და
შენი თვალები - ჩემი სასჯელი...
და არ მაქვს შიში,
კვლავ ვაგრძელებ რბოლას სიკვდილთან,
აი, ადმეტიც - ჩემი ძმობილი...
შენი სხეულის ხილვისათვის და -
არ ვნანობ მაინც არაფერს!
ხორცს მაგლეჯენ ჩემივ ძაღლები,
მე კი ვეღარ ვგრძნობ ტკივილს,
მხოლოდღა თვალებს ვხედავ შენსას
და ადმეტის ხმა მესმის -
Number of posts : 7134
Registration date : 09.11.08
Subject: Re: ბექა რამიშვილი    Tue May 30, 2017 11:38 am
სისულელეა ყველაფერი, ჩემო ძვირფასო,
ირგვლივ ქარია, ოცნებებს რომ ანაგვიანებს.
გათელილია ეს ბაღები და აღარ მახსოვს -
ადრე წავედი, თუ წვიმებმა დაიგვიანეს...
დამეფანტები ახლა ვიცი მოგონებებად,
უცნაურია, ეს აპრილი ხომ უკვე იყო.
აქ გათენებაც არეულა ისეთ ფერებად,
რომ, ვერ ვიხსენებ, ეს სიგიჟე რატომ დაიწყო...
სისულელეა, დამიჯერე, ნამდვილად ვიცი,
ეს ნაბიჯებიც მამსგავსებენ ხანდახან ჯამბაზს.
ცხოვრება მესვრის ტყვიებივით, შეფარულ სიცილს,
თანდათანობით ემგვანება უაზრო თამაშს...
უნდა წავიდე, ალბათ უკვე უნდა წავიდე.
ახლა ქუჩამაც ტკივილამდე იცვალა ფერი,
სადღაც გაბნეულ მონატრებას მიაქვს სიმშვიდე
და სიკვდილამდე დამღლელია ეს ყველაფერი...
უცნაურია, ეს აპრილი ნამდვილად იყო.
ირგვლივ კი ქარი, ოცნებებს რომ ანაგვიანებს.
გათელილია ეს გზა უკვე და აღარ მახსოვს -
ადრე წავედი, თუ… წვიმებმა დაიგვიანეს...
Number of posts : 7134
Registration date : 09.11.08
Subject: Re: ბექა რამიშვილი    Thu Dec 12, 2019 12:24 pm
შენ ახლა თოვლი გაცვია კაბად ...
სუიტა ბახის, დო - რე მინორით,
სიგიჟეს ართობს შემთვრალი განცდა,
დილა კი მოდის - მდორედ, იგნორით...
დრო, ახლა ისევ არეულია,
თოვა ფიფქებად ფანტავს მირაჟებს,
ყველა კარი ხომ გაღებულია,
მაინც რატომღაც, ვხატავ ვირაჟებს...
და უნებურად გეხები თითქოს,
ფიქრებით, თოვლზე ვტოვებ ანაბეჭდს,
შემთვრალი განცდა საფასურს ითხოვს
და გამომიტანს ალბათ განაჩენს...
დრო,.. ისევ ისე არეულია,
აღარც სიტყვები შლიან ფარდაგებს,
ეს დღეც ჩემსავით მთვარეულია
და ნაბიჯებად ერევა ღამეს...
შენ კი, კვლავ თოვლის გაცვია კაბა ...
სუიტა ბახის - დო -რე მინორით,
სიჩუმეს ახლა დაათრობს განცდა,
დილა კი მოვა, მდორედ, იგნორით...
Number of posts : 7134
Registration date : 09.11.08
Subject: Re: ბექა რამიშვილი    Fri Jan 31, 2020 9:29 am
ბექა რამიშვილი. "გადაცემა ობიქეტივის დილა"
ბექა რამიშვილის პოეტური კრებული „ქალდეას ნაპირები“, 2018
Subject: Re: ბექა რამიშვილი
Page 1 of 1
» ნადირათ გაგას კაფია
Permissions in this forum:
You cannot reply to topics in this forum
არმური Armuri :: მთქმელი და გამგონებელი (ავტორები და ტექსტები) :: პოეტების ქვეყანა
არმური Armuri :: მთქმელი და გამგონებელი (ავტორები და ტექსტები) :: პოეტების ქვეყანა
Jump to: Select a forum||--მართალს ვიტყვი, შევიქნები ტყუილისა მოამბე რად? (საცნობარო)|--მთქმელი და გამგონებელი (ავტორები და ტექსტები)|   |--პოეტების ქვეყანა|   |--მთხრობელთა და მოსათხრობთათვის|   |--ესეებისა და კრიტიკოსთათვის|   |--მთარგმანებელთა და თარგმანთათვის|   |--ლიტერატურა უსაზღვრებოდ|   |--ისტორიისათვის|   |--ბალღოო, აეს არი შენ სამშობლო...|   |--"ლიტერატურის თეორია" – სტუმრად რენე უელეკთან და ოსტინ უორენთან|   |--საკამათო|   |--ბობოისკარი|   |--მინიმალისტური პოეზია|   |--სიტყვითდუელები|   |--მწერლები - მწერლებზე|   |--შეუნდოთ ღმერთმა...|   |--ლიტერატურული კონკურსები|   |--აგორა|   |--სტუმრები და მასპინძლები (ერთნიც და მეორენიც ფეისბუკზე დაიკარგნენ)|   |--"ვერცხლის თასადამც მაქცია" - სტუმრად სანათასთან|   |--არაგვიანი – სტუმრად არაგვთან|   |--"ბრანდი-ბრუნდი" - სტუმრად მარიამ წიკლაურთან|   |--ამაოდ არც მთაწმინდაზე უსეირნიათ - სტუმრად გია არგანაშვილთან|   |--სადისკუსიო კლუბი - სტუმრად ნინი მელივასთან|   |--”ვაჟკაცობისას ამბობენ” და "უკვდავებისა წყაროო" - სტუმრად ვაჟიკა კაწალხეველთან|   |--კაცობრიობა დანა-ჩანგლით ითხრის სამარეს! - სტუმრად ვაჟა ხორნაულთან|   |--ნაფეხურები - სტუმრად ნინო დარბაისელთან|   |--”დარდების შემგროვებელთან” - სტუმრად გოდერძი ჩოხელის გამიხარდასთან|   |--საუბრები სიტყვის ხელოვნების შესახებ - სტუმრად ზევსის დაქალთან|   |--"მზე ხატავს სახლის ფერად რიკულებს..." - სტუმრად კესოსთან|   |--”მითოლოგია ჩემი სისუსტეა...” - სტუმრად ნინო ნეკერიშვილთან|   |--"ცისკარი" – სტუმრად ძველ მეგობართან|   |--ქართული ჟარგონის ლექსიკონი - სტუმრად ლევან ბრეგაძესთან|   |--მზერის გადანაცვლება (მხატვრობა, კინო, თეატრი, მუსიკა)|   |--მხატვრობა არმურზე: "ნიკალა და მარგარიტა"|   |--კინო არმურზე: კამერითაც ცხონდების კაცი|   |--თეატრი არმურზე: მელპომენე და თალია|   |--მუსიკა არმურზე: ხმა - სინათლეა...|   |--Georgian Authors in English|--Deutsche Übersetzung Georgischer Literatur
:: I forgot my password
Yesterday at 1:39 pm by Admin
Yesterday at 1:36 pm by Admin
» ქართული ხალხური პოეზია
Sat Sep 24, 2022 1:47 pm by Admin
Fri Sep 23, 2022 8:05 am by Admin
Fri Sep 23, 2022 7:58 am by Admin
Fri Sep 16, 2022 9:00 am by Admin
Sun Sep 11, 2022 11:39 am by Admin
Bookmark and share the address of არმური Armuri on your social bookmarking website
Create a forum on Forumotion | © phpBB | Free forum support | Contact | Report an abuse | Latest discussions